《访李兴伯不遇其家人命二子留宿有古人截发撤》
宋代·姚勉

暮烟苍莽浮林麓，征人尚殿归鸦宿。
山前知有故人家，急往叩门惊啄木。
主人多日出未归，鹊飞三匝愁无依。
刲羊忽逢伯仁母，设馔乃有襄阳妻。
竹窗挂灯见二子，褒已自佳融更伟。
烹鸡炊黍罗酒浆，奴饭马刍更充美。
慨然好客尚父风，谪仙家人自不同。
古来如此能有几，截发留宾书入史。
王圭他日贵勿疑，不须论客母可知。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。